
Tywyll lamp yw enw o grefydd 
Na rydd gysur gefnaint nos, 
Ac na ddengys i'w meddiannydd 
Berygl min y ffordd a'r ffos ; 

Ymfoddloni ar acoleu 
Luusern y mae mil a mwy, 
Felly ar beryglus lwybrau 
Llithro'n fynych y maent hwy ! 


Enw o grefydd a mynychu 
Y capeli, digon yw 
Gan laweroedd sy'n proffesu 
Heb ymdrechu uniawn fyw ; 
Ac o herwydd na theimlasant 
Unrhyw argyhoeddiad llym, 
Byw yn dawel maent, a meddant 
Ffurf duwioldeb— nid ei grym, 





Bod mewn capel yn aelodau 
Ac yn byw'r un fath a'r byd, 
Felly treulia rhai ugeiniau 
Eu bywydau ar eu hyd ; 

Meddu syniad am santeiddrwydd 
Cyssegr Duw, na barn, na phwyll 
Nid yw cannoedd, wrth bob arwydd 

Sydd yn cario hunan dwyll. 


Am evzwyddor na chydwybod 
Ni ŵyr llu o'r werin ffol, 
Ond fe gansnt yn ddiddarfod 
Nes byddaru bryn a dôl ; 
Persain ddaw o big aderyn 
Pan mewn hwyl ar frigyn pren, 
Ond nid oes y lleiaf fymryn 
O wybodaeth yn ei ben. 


Ni fwynhâ llafurwr anghall 
Dlysni y ffurfafen las ; 
Ni achubir dyn heb ddeall 
Dim am drefniant dwyfol ras ; 
Myned drwy y pen y'r galon 
A wna crefydd o'r iawn ryw ; 
Rhaid yw gwybod y gorchmynion 
Er eu cadw, a duwiol fyw, 

Onid ydyw'n destyn syndod 

Fod o'n hamgylch lawer un, 
Nad yw'n gwybod dim am hanfod 
Iacnawdwriaeth marwol ddyn ? 
Dywed Orist mai'r un sy'n gwrando'r 

Gair, ac yn ei ddeall yw 
| Y dyn sydd yn dal i ffrwytho, 
Aci ogoneddu Duw. 


Dechreu crefydd yw crediniaeth 
Yn nhystiolaeth eolur Duw ; 
Heb wybodaeth o'r athrawiaeth 

Sut y gellir duwiol fyw ? 
Enw o grefydd—nid y sylwedd 
i Fedd diddeall, dywyll ddyn, 
| Ac fe wel pan ddel y diwedd 

Ei fod wedi twyllo'i hun, 


Yn aelodau mae ieuenctyd 
| Heb eu dysgu'n mhynciau'r ffydd, 
Pwy all felly ragddywedyd 
Am eu bywyd, betha fydd ? 
Ni all deillion uniawn gerdded 
Hyd y ff,rdd am ennyd awr, 
Ni all gwerin ddiamgyffred 
Byth gyflawni pethau mawr. 


| Ni all corsen lai na phlygu 
| Pan eu gwesgir gau y gwynt; 
| Try y frwynen fain i uzrynu 
Pan ddaw tymmestl ar ei hynt ; 
Saif y dderwen gref, er gwaethaf 
Llid y gauaf, ar ei sail, 
Ac yn nyddiau y cyuhauaf 
Fe geir cysgod dan ei dail. 


Heddyw megys gynt cauadfrig 
Goed ni welir yn y wlad, 
Ond mae ambell dderwen unig 
Iddi'n addurno a llesâd ; 
Hanuer gweigion yw'r capeli 
Lle bu cynnulliadau mawr ; 
Gwendid ac ysbrydol dlodi 
Mewn eglwysi sydd yn awr. 


Yn lle cyfoeth mae tylodi, 
Yn lle dynion y mae plant; 
Lle bu lluoedd yn addoli 
Ni cheir heddyw hanner cant ; | 
Gras a dysg, ac angerdd ysbryd | 
Ydyw'r pethau pwysig sydd 
Yn hanfodol, drwy eu bywyd, | 
I gyhoeddwyr Gair y Ffydd. | 


Llawer lle a fu gan dyrfa 
Fawr yn gyssegredig fryn, ; 
| Sydd yn debyg i Gilboa, 
_ Heb ireidd-dra erbyn hyn ; 
Adeg sychder i'w ddifwyno 
| A ddaeth heibio iddo ef ; | 
| i'w adfywio ni cheir arno 
Wlith na gwlaw na gwên y Nef ! 

Athrylithiog ddynion parchus 
Welid yn mhuìlpudau'r wlad, 
Am fod ynddi anrhydeddus 
Ddiaconiaid medrus, mad ; 
Galwad ddyry pobl werinol 
I gyffredin ddyn heb ddysg, 
Hwnw fydd yn pregethwrol 
Faldordd rhywbeth yn eu mysg. 


Cawr oedd Evans, Oapel Seion, 
Rees, Llanelli feddai ddawn, 

Price, Cwmllynfell, oedd yn gysson 
O hyawdledd pur yn llawn ; 

Chwith heb Williams fwyn a Davies 
Ydoedd tref Llandeilo Fawr ; 

Y mae enwau'r dynion dawnus 
Yno'n perarogli'n awr, 


Jones a Morgan o Gaerfyrddin, 
Wisgent urddas yn eu dydd, 
A fawrygid gan y werin 
Pan y traethent Air y Ffydd ; 
Teimlai llu mai tywysogion 
Mewn pulpudau oeddynt hwy, 
A dywedant, na cheir dynion 
Gwell na'u tebyg yma mwy ! 


Meddai Jones hyawdle1d diball 
A fyrlymai fel y môr, 
Morgan roddai'n fwyd i'r deall 
Resymegol, lwys ystôr ; 
Cydnatyddai pobl Caerfyrddin, 
Fod yn trigo yn eu mysg 
Athrylithiog, anghyffredin 
Wŷr o ddoniau, ac o ddysg. 


Taniai Davies o Gwmaman 
Dyrfa fawr pan roddai floedd ; 
Fel siaradwr coeth a dyddan 
Ei amgenach ef nid oedd ; 
Harddach corff na ffraethach gwefus 
Ni adnabu pobl ei oes ; 
Nerthol oedd, ac ymadroddus 
Wrth bregethu angeu'r groes. 


Williams ffraeth o Gastell Newydd, 
Er nad ydeedd heb ei fai, 

Fel pregethwr ac areithydd 
A barablai yn ddi drai ; 

Y gwybodus Lewis, Henllan, 
Oedd yn athrawiaethol ŵr; 

O ran dysg pa ddyn yn unman 
Geid fel Davies fawr, Glandwr ! 


O ran arddull a meddyliau, 
Petramwyid bro a bryn, 
Pwy'n ogyfuwch a'n cyndadau 
Geffid yn y dyddiau byn ? 
Os bydd gwendid yn y pulpud 
Ofer dysgwyl capel llawn, 
Am na theimlir anadl bywyd 
Heb danbeidrwydd, dysg, na dawn. 

Myn y werin wael i'w harwain, 
Gyda chrefydd drwy eu hoes, 
Fugail megys hwy eu hunain 
O ran dysg, â dawn, a moes ; 
Uwch law iddynt mewn gwybodaeth, 
Dylai pob pregethwr fod ; 
Canys lledrith o athrawiaeth 
Ni rydd dynsawd dwŵl, di nod. 


Pobl ddidalent a ddewisant 
Ddyn heb addysg, chwaeth, na dawn; 
Dan ei weinidogaeth teimlant 
Ar y Sul yn ddedwydd iawn ; 
Ca eu buchedd a'u cydwybod 
Lwyr lonyddwch ganddo ef, 
Am nad ydyw'n dangos pechod 
Yn ngoleuni deddf y nef. 


Troi mae gwaelion, fân bregethwyr 
Heb na grym, na dawn, na gras, 
Yn y dyddiau hyn yn brysur 
Ddoldir megys crindir cras ; 
Ocheneidio mae'r pulpudau 
Pan yn teimlo gwadnau'u traed, 
Am na fedrant, fel y tadau, 
Son am gariad Orist a'i waed ! 


Mae'r ffyddloniaid yn gofidio 
Nad oes cedyrn yn y gad, 

Ac yn gofyn, € A ddaw eto 
Rymus wŷr i ddeffro'r wlad î' 

Am na chlywir per leferydd 
Udgyrn aur ar bant na bryn, 

Nid yw'n rbyfedd gweled crefydd 
Yn y cyflwr isel hyn. 


Rhaid cael dynion mawr eu doniau, 
Fel cenadau'r dyddiau gynt, 

Cyn y teimlir dylanwadau 
Anorchfygol dwyfol wynt ; 

Pan gwyd gwŷr o ysbryd tanbaid 

— Yn y pulpud i roi bloedd, 

A ddihuna gysgaduriaid, 
Gwelir crefydd fel yr oedd. 


Deisyf mae y bobl dduwiolaf 

Yn y wlad, a'u gruddiau'n llaith, 
Ari Arglwydd y cynauaf 

Anfon addas wŷr i'r gwaith, 
Feddant finiog, lân grymanau, 

Er mwyn cryno gasglu'n nghyd, 
I'r amrywiol ysguboriau, 

Freision dywysenau drud, 


J. MYRDDIN THOMAS. 


D, East Parade, Caerfyrddin. 





Argraffwyd yn Swyddfa'r “ Journal” a'r “ Brython,” 
Caerfyrddin. 

